
INTERACTIUNEA CONSIELAŢIILOR ZODIACALE 


Ştim că Astrologia este ştiinţa ritmurilor şi a ciclurilor, că explică legătura 
subtilă dintre influenţele exterioare şi interioare ajutându-ne să înţelegem ceea ce 
se petrece cu noi. Astfel semnele zodiacale simbolizează o însumare a tuturor 
principiilor existenţiale, iar influenţa lor este de fapt ceea ce suntem noi cu 
adevărat. Conştientizând aceasta ne vom da seama ce trebuie să corectăm pentru 
ca evoluţia noastră să fie cât mai rapidă. Viziunea spirituală asupra astrologiei ne 
revelează că zodiile reprezintă tipuri de energii care sunt transmise spre noi din 
întregul Univers, iar planetele sunt relee de transmisie, sunt factori de modulare ai 
acestor energii spre fiinţa umană. Este necesar să întelegem foarte clar că este 
vorba de zodii şi nu de constelaţiile stelare corespondente. Zodiile reprezintă cele 
12 sectoare ale spaţiului, ce sunt în analogie cu cele 12 arhetipuri energetice 
specifice vietii pe această planetă. Constelaţiile stelare care se află în aceste 
sectoare ale cerului sunt subiective, deoarece datorită mişcării de precesiune a 
echinoctiilor (a punctului vernal) ele se mişcă în raport cu viziunea de pe Pământ, 
cu aproximativ 50 de secunde pe an. Aceste 50 de secunde fac în 72 de ani un 
grad, iar în 2160 de ani 30 de grade, ceea ce reprezintă un semn zodiacal. Rezultă 
astfel că Pământul parcurge cele 12 semne zodiacale în 25.920 de ani (2160 x 12), 
interval cunoscut sub numele de Marele An, Anul Sideral sau Anul Cosmic. Cele 12 
semne zodiacale sau 12 luni (a câte 2160 de ani fiecare) sunt cunoscute sub 
numele de Marile Luni, intervalele de 72 de ani sunt cunoscute sub numele de 
Marile Zile. În ultimii 2000 de ani Pământul a parcurs semnul zodiacal al Peştilor, 
iar acum ne apropiem de intrarea în semnul Vărsătorului. De fiecare dată când se 
traversează un nou semn zodiacal, axa planetei se îndreaptă spre o altă stea polară 
sau constelație care îndeplineşte rolul stelei polare, sau a direcţiei NORD. Astfel, 
în ultimii 2000 de ani, steaua polară a fost Polaris din constelația Carul Mic (sau 
Ursa Minor), iar când vom parcurge epoca Vărsătorului axa Pământului se va 
îndrepta spre constelaţiile Andromeda şi Perseus. Cu 4000 de ani în urmă, în Era 
Berbecului, axa se va îndrepta spre constelația Carul Mare, iar în urmă cu 12.000 
de ani, tocmai în timpul scufundării continentului Atlantida sau al potopului Biblic 
al lui Noe, axa Pământului se îndrepta spre steaua Vega din constelația Lyra. 

Semnele zodiacale în fiinţa umană reprezintă un tot unitar, ceea ce înseamnă 
ca dincolo de zodia în care ne-am născut, în noi există şi celelate 12 energii 
erhetipale, însă unele sunt active, iar altele într-o stare potenţială aşteptând să fie 
folosite. Când am trezit toate cele 12 energii vom atinge într-un mod spontan 
starea de echilibru şi armonie. 


O altă imagine a legăturii dintre zodii este dată de explicarea unui ciclu 
evolutiv al unei seminţe: 
În Berbec sămânţa este plantată în sol, este primul proces al creaţiei (focul). 
În Taur sămânţa încolţeşte, apar rădăcinile, stabilitatea în sol (pământul). 
În Gemeni dezvoltarea ajunge la tulpină, planta iese la suprafaţa solului şi intră în 
contact cu aerul; se dezvoltă tulpina, apar mugurii, frunzele, florile. 
În Rac este etapa fecundării florilor care se transformă în fructe. 
Leul prezintă următorea etapă în care ne desprindem de planul fizic (iniţial) 
pentru a culege şi dărui fructele tuturor. 
În Fecioară se realizeză o analiză profundă pentru a verifica, studia natura acestor 
fructe; este şi etapa în care seminţele din fructe încep să se dezvolte. 
În Balanţă se alege ce e bun şi ce e rău din ceea ce s-a concretizat prin Fecioară, 
deci seminţele sunt alese. 
În Scorpion se crează în sămânță embrionul dătător de viaţă ce are puterea de a 
transforma o mică sămânță într-un copac. 

În Săgetător începe studiul teoretic asupra seminţelor, se cercetează modalităţile 
cele mai eficiente pentru ca în viitor să se ajungă la rezultate mult mai bune. 
Capricornul doreşte să valorifice cercetările anterioare şi vrea să dea un nou sens 
vieţii; se caută locul potrivit pentru a fi puse seminţele în pământ. 

În Vărsător sămânţa este tratată, pregătită, este etapa în care se evaluează, se 
valorifică anumite idei originale noi şi se pune sămânţa în sol. 

Peştii reprezintă ultima etapă când sămânţa din pământ este udată (semn de apă) 
ceea ce îi va da viată; este etapa în care se renunţă la propria individualitate 
pentru a da naştere unei noi vieţi, specific puterii de sacrificiu şi renunțare a 
acestei zodii. 

Ca o sinteză a semnelor Zodiacale putem spune că Berbecul reprezintă 
acțiunea de început, Taurul mentinerea acțiunii, Gemenii folosirea acesteia 
pentru a învăţa, Racul nevoia de a simţi, de a percepe lăuntric ce s-a învăţat; Leul 
îşi orientează voinţa spre a transmite simţirea (lecţia dăruirii), Fecioara valorifică 
simţirea exprimată de Leu prin analiză, Balanța apreciază rezultatele, aduce o 
stare de armonie şi frumuseţe, Scorpionul este în stare de a renunţa la tot ce este 
frumos pentru a distruge complacerea, pentru a crea ceva şi mai frumos; 
Săgetătorul creează un nou mod de viaţă, o nouă filosofie ce izvorăşte din 
dorinţele profunde le Scorpionului, pentru a aduce lumii ceva mai bun, 
Capricornul valorifică noua morală şi îndeamnă fiinţa să se transforme pentru a 


Curs Astrologie Nr 5 4 


transforma după aceea lumea; Vărsătorul nu se mulţumeşte cu această morală, se 
detaşează de ea şi demonstrează că printr-un trai spiritual (unde va domina iubirea 
necondiționată, fraternă) se poate trăi şi fără reguli; Peștii conştientizeză puterea 
limitatoare a cunoaşterii şi prin credinţă îşi caută idealul dincolo de cunoaşterea ce 
nu poate fi dobândită în întregime. Trebuie să existe o motivaţie spirituală, trebuie 
să existe puterea de renunțare pentru a putea da naştere în fiinţă unei noi etape, 


superioare. 
Berbecul - energia creaţiei, a începutului, a curajului, entuziasmul, acţiunea 
Taurul - energia ce susţine planul material, a răbdării, a acumulării, a 
stabilităţii 


Gemenii - energia gândirii, a adaptabilităţii, a comunicării, a inteligenţei 
Racul - energia senzitivităţii, a emoţiilor, a simţirii, a maternității, a familiei 
Leul - energia voinţei, a expansivităţii, a iubirii, a dăruirii, a entuziasmului 
Fecioara - energia analizei, a organizării, a puterii de muncă, a purității 
Balanța - energia echilibrului, a rafinamentului, a nevoii de comuniune 
Scorpionul - energia dorinţei ce împinge fiinţa spre a se transforma 
Săgetătorul - energia înţelegerii, a adevărului, a filosofiei 

Capricornul - energia valorificării practice, a folosinţei, a perseverenţei 
Vărsătorul - energia cunoaşterii, a detaşării, a libertăţii, a independenţei 
Peştii - energia sacrificiului, a credinţei, a compasiunii. 


